Traditional & Folk Songs with lyrics & midi music www.traditionalmusic.co.uk 
Johnny of Braidesley 
Johnny of Braidesley 
Johnnie rose on a May morning Called for water tae wash his hands Says, "Gae loose tae me my guid grey dogs That lie bound in iron bands 
"Ye'll busk, ye'll busk, my noble dogs Ye'll busk and make them bound For I'm gaun tae the Broadspear Hill Tae ding the dun deer doon" 
When Johnnie's mother she heard o' this Her hands wi' dule she rung Says, "Johnnie for my benison Tae the green woods dinna gang 
"Enough ye hae o' the guid white breid Enough o' the blude red wine So Johnnie, for your venison Tae the green woods dinna gang" 
But Johnnie has buskit up his guid bent bow His arrows ane by ane And he's awa' tae Durisdeer Tae ding the dun deer doon 
Johnnie shot, the dun deer lap And he wounded her in the side But atween the water and the wood His hounds they laid her pride 
Johnnie ate o' the venison His dogs drank o' the blude Till they a' lay doon and fell asleep Asleep as they'd been deid 
The by there cam' a silly auld carle A silly auld man was he And he's awa' tae the king's foresters Tae tell wha' he did see 
Then up an' spak' the king's forester 
An angry man was he "If this be Johnnie o' Braidesley We soon will gar him dee" 
"Stand stout, stand stout, my noble dogs Stand stout and dinna flee Stand fast, stand fast, my guid grey hounds And we wi' mak' them dee" 
Johnnie he shot six o' them He's wounded the seventh sair Syne he swung his hough ower his horse's back And he swore he would hunt mair 
Now Johnnie's guid bent bow is brak' His guid grey dogs are slain And his body lies in Durisdeer His hunting days are done 
Child #114 sung by Jean Redpath and Ewan Maccoll SOF